
RAPORT DE ACTIVITATE PE ANUL 2024
CENTRUL REZIDENȚIAL PENTRU PERSOANE VÂRSTNICE
,,ELISYUM-RESIDENCE” DIN EFORIE NORD
În conformitate cu Standardele minime de calitate pentru serviciile sociale cu cazare organizate ca centre rezidențiale destinate persoanelor vârstnice (Ordinul 29/2019, Anexa 1), scopul Centrului Rezidențial pentru Persoane Vârstnice ,,Elysium Residence” din Eforie Nord județul Constanța este furnizarea de servicii sociale specializate de asistenţă şi suport pentru persoanele vârstnice, inclusiv pentru persoanele vârstnice dependente, asigurându-le acestora condiţii corespunzătoare de găzduire şi de hrană, îngrijiri medicale, recuperare şi readaptare, activităţi de ergoterapie şi de petrecere a timpului liber, asistenţă socială şi psihologică.
Centrul Rezidențial pentru Persoane Vârstnice ,,Elysium Residence” din Eforie Nord asigură la nivel local aplicarea politicilor și strategiilor naționale de asistență socială a persoanelor vârstnice prin creșterea șanselor recuperării și integrării acestora în familie ori în comunitate și de a acorda sprijin și asistență situațiilor ce pun în pericol securitatea persoanelor vârstnice.
Principiile specifice care stau la baza prestării serviciilor sociale în cadrul Centrul Rezidențial pentru Persoane Vârstnice ,,Elysium Residence” din Eforie Nord conform ROF sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinânduse cont, după caz, de vârsta şi de gradul său de maturitate, de discernământ şi capacitate de exerciţiu;
h) facilitarea menţinerii relaţiilor personale ale beneficiarului şi a contactelor directe, după caz, cu fraţii, părinţii, alte rude, prieteni, precum şi cu alte persoane faţă de care acesta a dezvoltat legături de ataşament;
i) promovarea unui model familial de îngrijire a persoanei beneficiare;
j) asigurarea unei îngrijiri individualizate şi personalizate a persoanei beneficiare;
k) preocuparea permanentă pentru identificarea soluţiilor de integrare în familie sau, după caz, în comunitate, pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
l) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
m) asigurarea unei intervenţii profesioniste, prin echipe pluridisciplinare;
n) asigurarea confidenţialităţii şi a eticii profesionale;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea centrului cu serviciul public de asistenţă socială.
Centrul Rezidențial pentru Persoane Vârstnice ,,Elysium Residence” din Eforie Nord se organizeaza si functioneaza pe baza urmatoarelor principii generale:
· solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport şi măsuri de protecţie socială pentru depăşirea sau limitarea unor situaţii de dificultate, în scopul asigurării incluziunii sociale a acestei categorii de populaţie;
· subsidiaritatea, potrivit căreia, în situaţia în care persoana sau familia nu îşi poate asigura integral nevoile sociale, intervin colectivitatea locală şi structurile ei asociative şi, complementar, statul;
· universalitatea, potrivit căreia fiecare persoană are dreptul la asistenţă socială, în condiţiile prevăzute de lege;
· respectarea demnităţii umane, potrivit căreia fiecărei persoane îi este garantată dezvoltarea liberă şi deplină a personalităţii, îi sunt respectate statutul individual şi social şi dreptul la intimitate şi protecţie împotriva oricărui abuz fizic, psihic, intelectual, politic sau economic;
· abordarea individuală, potrivit căreia măsurile de asistenţă socială trebuie adaptate situaţiei particulare de viaţă a fiecărui individ; acest principiu ia în considerare caracterul şi cauza unor situaţii de urgenţă care pot afecta abilităţile individuale, condiţia fizică şi mentală, precum şi nivelul de integrare socială a persoanei; suportul adresat situaţiei de dificultate individuală constă inclusiv în măsuri de susţinere adresate membrilor familiei beneficiarului;
· parteneriatul, potrivit căruia autorităţile publice centrale şi locale, instituţiile publice şi private, organizaţiile neguvernamentale (parteneriat de colaborare cu asociația ,,Împreună pentru Viitor” Constanța în cadrul proiectului ,,Voluntariat pentru Bunici” din octombrie 2017 până în prezent), instituţiile de cult recunoscute de lege, precum şi membrii comunităţii stabilesc obiective comune, conlucrează şi mobilizează toate resursele necesare pentru asigurarea unor condiţii de viaţă decente şi demne pentru persoanele vulnerabile;
· participarea beneficiarilor, potrivit căreia beneficiarii participă la formularea şi implementarea politicilor cu impact direct asupra lor, la realizarea programelor individualizate de suport social şi se implică activ în viaţa comunităţii, prin intermediul formelor de asociere sau direct, prin activităţi voluntare desfăşurate în folosul persoanelor vulnerabile;
· transparenţa, potrivit căreia se asigură creşterea gradului de responsabilitate a administraţiei publice centrale şi locale faţă de cetăţean, precum şi stimularea participării active a beneficiarilor la procesul de luare a deciziilor;
· nediscriminarea, potrivit căreia persoanele vulnerabile beneficiază de măsuri şi acţiuni de protecţie socială fără restricţie sau preferinţă faţă de rasă, naţionalitate, origine etnică, limbă, religie, categorie socială, opinie, sex ori orientare sexuală, vârstă, apartenenţă politică, dizabilitate, boala cronică necontagioasă, infectare HIV sau apartenenţă la o categorie defavorizată;
· eficacitatea, potrivit căreia utilizarea resurselor publice are în vedere îndeplinirea obiectivelor programate pentru fiecare dintre activităţi şi obţinerea celui mai bun rezultat în raport cu efectul proiectat;
· eficienţa, potrivit căreia utilizarea resurselor publice are la bază respectarea celui mai bun raport cost-beneficiu;
· respectarea dreptului la autodeterminare, potrivit căreia fiecare persoană are dreptul de a face propriile alegeri, indiferent de valorile sale sociale, asigurându-se că aceasta nu ameninţă drepturile sau interesele legitime ale celorlalţi;
· activizarea, potrivit căreia măsurile de asistenţă socială au ca obiectiv final încurajarea ocupării, în scopul integrării/reintegrării sociale şi creşterii calităţii vieţii persoanei, şi întărirea nucleului familial;
· proximitatea, potrivit căreia serviciile sunt organizate cât mai aproape de beneficiar, pentru facilitarea accesului şi menţinerea persoanei cât mai mult posibil în propriul mediu de viaţă;
· complementaritatea şi abordarea integrată, potrivit cărora, pentru asigurarea întregului potenţial de funcţionare socială a persoanei ca membru deplin al familiei, comunităţii şi societăţii, serviciile sociale trebuie correlate cu toate nevoile beneficiarului şi acordate integrat cu o gamă largă de măsuri şi servicii din domeniul economic, educaţional, de sănătate, cultural;
· concurenţa şi competitivitatea, potrivit cărora furnizorii de servicii sociale publici şi privaţi trebuie să se preocupe permanent de creşterea calităţii serviciilor acordate şi să beneficieze de tratament egal pe piaţa serviciilor sociale;
· egalitatea de şanse, potrivit căreia beneficiarii, fără niciun fel de discriminare, au acces în mod egal la oportunitaţile de împlinire şi dezvoltare personală, dar şi la măsurile şi acţiunile de protecţie socială;
· confidenţialitatea, potrivit căreia, pentru respectarea vieţii private, beneficiarii au dreptul la păstrarea confidenţialităţii asupra datelor personale şi informaţiilor referitoare la viaţa privată şi situaţia de dificultate în care se află;
· echitatea, potrivit căreia toate persoanele care dispun de resurse socioeconomic similare, pentru aceleaşi tipuri de nevoi, beneficiază de drepturi sociale egale;
· focalizarea, potrivit căreia beneficiile de asistenţă socială şi serviciile sociale se adresează celor mai vulnerabile categorii de persoane şi se acordă în funcţie de veniturile şi bunurile acestora;
· dreptul la libera alegere a furnizorului de servicii, potrivit căruia beneficiarul sau reprezentantul legal al acestuia are dreptul de a alege liber dintre furnizorii acreditaţi.
OBIECTIVELE PRINCIPALE ALE CENTRULUI REZIDENȚIAL PENTRU PERSOANE VÂRSTNICE ,,ELYSIUM RESIDENCE” DIN EFORIE NORD ÎN ANUL 2024:
· sa asigure persoanelor ingrijite maximum de autonomie si siguranta;
· sa ofere conditii de ingrijire care sa respecte identitatea, integritatea si demnitatea persoanei ingrijite; 
· sa permita mentinerea si ameliorarea capacitatilor fizice si intelectuale ale persoanelor varstnice; 
· sa stimuleze participarea persoanelor varstnice la viata sociala;
· sa faciliteze si sa incurajeze legaturile interumane, inclusiv cu familiile persoanelor varstnice;
· sa asigure supravegherea si ingrijirea medicala necesara, potrivit reglementarilor privind asigurarile sociale de sanatate;
· sa previna si sa amelioreze consecintele legate de procesul de imbatranire.
SERVICIILE OFERITE ÎN CENTRUL REZIDENȚIAL PENTRU PERSOANE VÂRSTNICE ,,ELYSIUM RESIDENCE” DIN EFORIE NORD ÎN ANUL 2024 
· Gazduire. Centrul pentru personae varstnice asigură beneficiarilor un mediu de locuit sigur, confortabil, prietenos şi adaptat nevoilor acestora .
· Ingrijire. Centrul pentru persoane varstnice asigura asistenta si ingrijire beneficiarilor cu încurajarea şi promovarea unui stil de viaţă independent şi activ. In cadrul centrului se creaza un mediu de viaţă suportiv care promovează iniţiativa proprie şi răspunde dorinţelor şi aşteptărilor fiecărui beneficiar. Beneficiarii primesc ajutor şi îngrijire adecvată pentru a-şi continua viaţa în demnitate şi respect.
· Servicii de asistenta medicala. Beneficiarii primesc asistenţă adecvată pentru sănătate, respectiv supraveghere şi tratament medical, baza prescripţiilor medicale.
· Servicii de recuperare si reabilitare. In cadrul centrului se desfasoara programe de recuperare/reabilitare în scopul menţinerii sau ameliorării autonomiei funcţionale a beneficiarului.
· Servicii de sprijin in vederea integrarii/reintegrarii sociale si familial. Centrul rezidenţial asigura consiliere si suport pentru beneficiari si membrii familiei acestuia ori reprezentantii sai legali sau conventionali in scopul integrarii/reintegrarii sociale si/sau familiale a beneficiarilor. Programele de integrare/reintegrare socială sunt coordonate şi realizate de personal de specialitate.
ACTIVITATI DESFASURATE ÎN ANUL 2024
1. Activitati de recreere/socializare/terapie ocupationala
Centrul detine un spatiu de recreere/socializare la parter. Acesta este dotat cu mese, scaune, 1 calculator, 1 TV tip plasma, o minibiblioteca cu carti, jocuri de societate (sah, remmy, table), reviste culturale si religioase.
Activitatile de socializarea a beneficiarilor sunt stabilite in functie de nevoile acestora si se efectueaza in conformitate cu planul individual de ingrijire, tinand cont de posibilitatile, resursele si preferintele beneficiarului. Scopul acestor activitati de socializare si petrecere a timpului liber este de prevenire a degradarii, de facilitare a conduitelor prosociale, responsabilizare si afirmarea competentelor personale. De asemenea se are in vedere si crearea unui ambient familial si armonizarea relatiei beneficiar - salariat, avand la baza sentimente de stima si respect reciproc.
2. Activitati de petrecere a timpului liber/terapii ocupationale:
· activitati de grup: acomodare, integrare sociala in camin, in comunitate, mentinerea initiative ocupationale a beneficiarilor, discutii libere, jocuri de societate (sah,remmy,carti), vizionarea documentarelor si a filmelor artistice.
- activitati individuale - lectura, crosetat/tricotat, pictura, puzzle.
3. În perioada 01.01.2024 – 31.12.2024, au avut loc diferite evenimente la care au participat persoanele varstnice din centru:
· Sarbatorirea aniversarilor si a zilelor onomastice;
· Participarea la servicii religioase (sfestanie, impartasit, spovedit); 
· 15 ianuarie, 175 de ani de la Nașterea lui Eminescu, Ziua Culturii Române – povești de altădată; cu cântec, joc și voie bună alături de voluntari asociației ,,Împreună pentru Viitor” Constanța în cadrul proiectului ,,Voluntrariat pentru Bunici”; 
· 19 februarie, Ziua Brâncuși, atelier de creație, joc, dans și voie bună, alături de voluntari asociației ,,Împreună pentru Viitor” Constanța; 
· 01 martie, Spectacolul Mărțișor de Primăvară, alături de voluntari asociației ,,Împreună pentru Viitor” Constanța și invitații săi. 
· 27 martie, Atelierul Dor de Basarabia, alături de voluntari asociației ,,Împreună pentru Viitor” Constanța. 
· 17 aprilie, Atelier Oul Năzdrăvan, alături de voluntari asociației ,,Împreună pentru Viitor” Constanța și voluntarii ADAPTO. 
· 18 mai, Spectacol Flori de Mai alături de voluntari asociației ,,Împreună pentru Viitor” Constanța și invitații săi. 
· 02 iunie, Atelierul Vara în culori, alături de voluntari asociației ,,Împreună pentru Viitor” Constanța. 
· 29 iunie, Spectacolul Cântec de Vară, alături de voluntari asociației ,,Împreună pentru Viitor” Constanța și invitații săi. 
· 29 iulie Atelierul Ziua Imnului Național ,,Deșteaptă-te Române!, alături de voluntari asociației ,,Împreună pentru Viitor” Constanța și invitații săi. 
· 29 august Atelier de colorat – Ziua Limbii Române, alături de voluntari asociației ,,Împreună pentru Viitor” Constanța și invitații săi. 
· 29 septembrie Atelierul Din Inimă pentru Inimă cu ocazia Zilei Internaționale a Inimii, alături de voluntari asociației ,,Împreună pentru Viitor” Constanța și invitații săi. 
· 05 octombrie, Spectacol Amurg de Toammnă, cu ocazia Zilei Înternaționale pentru Persoane Vârstnice, alături de voluntari asociației ,,Împreună pentru Viitor” Constanța; sărbătorirea de șapte ani a proiectului ,,Voluntariat pentru Bunici”. 
· 14 noimebrie Atelierul Mâini Dobrogene cu ocazia Zilei Dobrogei, alături de voluntari asociației ,,Împreună pentru Viitor” Constanța și invitații săi. 
· 21 decembrie, Spectacolul Colindă de Crăciun! cu ocazia Sărbătorii Religioase Nașterea Domnului Iisus Hristos, alături de voluntari asociației ,,Împreună pentru Viitor” Constanța și invitații săi.

CLIȘEE DIN TIMPUL ACTIVITĂȚILOR DIN ANUL 2024

OBIECTIVE CENTRUL REZIDENȚIAL PENTRU PERSOANE VÂRSTNICE ,,ELYSIUM RESIDENCE” DIN EFORIE NORD JUDEȚUL CONSTANȚA ÎN ANUL 2024
Considerente
În contextul zilelor noastre, vârsta a treia și a patra este tot mai frecvent considerată o perioadă a vieții în care experiența, cunoștințele, capacitatea de creație pot și trebuie să fie folosite din plin. Un vârstnic activ nu îmbătrânește intelectual, fizic, social și nu are timp să se gândească la bătrânețe.
Dezvoltarea umană continuă și în perioada îmbătrânirii, întrucât adulții și în această perioadă din urmă a vieții se confrunte cu o serie de probleme, unele vechi, altele noi, care se cer a fi rezolvate.
Sedentarismul, izolarea psihică și fizică sunt factori de risc major în accelerarea îmbătrânirii somatice și sociale.
O problemă comună în general pentru vârstnicii din caminele de bătrâni este depresia si sentimentul izolării sau al parasirii de catre membrii familiei.
Acestea se asociază cu retragerea socială și, tulburari psihosomatice, refuzul hranirii si ingrijirii personale, de multe ori, cu comportamente stereotipe, necesitând acțiuni facilitarea comunicării, de reintegrare socială și de consiliere phihologica.
Obiective
a) Să asigure persoanelor vârstnice îngrijite maximum posibil de autonomie și siguranță;
b) Să ofere condiții de îngrijire care să respecte identitatea, integritatea și demnitatea persoanei vârstnice;
c) Să permită menținerea sau ameliorarea capacităților fizice și intelectuale ale persoanelor vârstnice;
d) Să stimuleze participarea persoanelor vârstnice la viața socială;
e) Să faciliteze și să încurajeze legăturile interumane, inclusiv cu familiile persoanelor vârstnice;
f) Să asigure supravegherea și îngrijirea medicală necesară, potrivit reglementărilor privind asigurările sociale de sănătate;
g) Să prevină și să trateze consecințele legate de procesul de îmbătrânire.
MISIUNE ÎN ANUL 2025
Care este misiunea noastra? 
Sa le oferim un loc primitor, plin de caldura si intelegere părinților sau bunicilor oricăruia dintre noi astfel incat acestia să se simtă exact ca acasă și sa isi traiasca batranetea intr-un mediu placut unde se simt respectati, iubiti si valorizati!
Intocmit,
MARIA MARINESCU
Data _______________________

